הלל דוד סתהון

הלל דוד סתהון (? - י"ז באלול ה'תרס"ט, 3 בספטמבר 1909) היה רב, פוסק הלכה ומחבר ספרים, מגדולי רבני ארם צובא.

 ביוגרפיה 
נולד בארם צובא, כבן בכור לרבי מנשה סתהון. אחיו הם רבי יצחק, רבי משה, רבי מטלוב ורבי חיים סתהון - רבה של צפתעזרא בצרי, ארכה ומרפא - מהדורה מחודשת, ירושלים ה'תשס"ו, בהקדמתו לספר.

נשא לאישה את בתו של רבי שלום כ'אסכי, אב בית דין ארם צובא.

היה פעיל גם בענייני ציבור, ופעל להקמת ועד חברת "תלמוד תורה" לחיזוק לימוד התורה בארם צובא. במסגרת זו פנה לגבירים רבים כדי שיסייעו לתמוך ולהחזיק את לומדי התורה.

הרב יעקב שאול אלישר מכנה אותו "הרב המובהק", וכתביו וחידושי תורתו מוזכרים רבות בספריהם של רבני ארם צובא, ביניהם הרב ישעיה דיין, הרב שאול מטלוב עבאדי, רבי רחמים יוסף פרנקו, רבי יצחק שחיבר ועוד.

נפטר בערב שבת אחר חצות, בי"ז באלול ה'תרס"ט 3 בספטמבר 1909, ונטמן בחלב.

 משפחתו 
הותיר אחריו שני בנים; הרב מנשה עזרא, והרב יעקב.

נכדו רבי דוד סתהון הקרוי על שמו, הוא מייסד ארגון צדקה ומרפא בירושלים, ומרבני העדה החרדית הספרדית.

 חיבוריו 
חיבורו "ארוכה ומרפא" הוא אינדקס מושגים בחכמה ומוסר, כגון "אהבת השם", "בושה", "הריגת נפש" ועוד, כשכל כל אחד מהם מובאים דברי חז"ל מהתלמוד ומהמדרשים, וכן מדברי הראשונים.

חידושי תורתו נדפסו בכתב העת המאסף, ובשו"ת 'מעשה איש' ושו"ת 'שאל האיש' לרבי יעקב שאול אלישר.

אחר פטירתו מצאו בניו את כתבי ידו, ולימים הוציאום לאור.

בין ספריו נמנים:
 ארכה ומרפא - אמרי מוסר על פי חז"ל, ארם צובא ה'תרע"ג. יצא לאור במהדורה מחודשת בירושלים ה'תשס"ז, על ידי מכון הכתב
 להאיר על השולחן - על הלכות פסח
 פרקי אבות - פירוש על מסכת אבות
 שמירת שבת - על הלכות שבת ונוסף עליו הלכות מאכלות אסורות, יצא לאור לראשונה בערבית

 הערות שוליים 

קטגוריה:רבני ארם צובא
קטגוריה:מחברי ספרי עיון
קטגוריה:נפטרים ב-1909